Norges ambassade i Asmara

Norges ambassade i Asmara var fra 2003 til 2013 norsk ambassade i landet Eritrea i nordøstlige Afrika der Asmara er hovedstad. 

Eritrea frigjorde seg fra nabolandet Etiopia den 24. mai 1993. Diplomatiske forbindelser mellom Eritrea og Norge ble etablert den 14. mars 1994 og i mai samme året ble Johann Olav Koss (født 1968) utpekt til sportsambassadør for Eritrea.Rørt Koss fikk overveldende velkomst i Asmara fra NTB tekst den 12. mai 1994. I april året efter fikk man til et honorært konsulat i Asmara, hvilket innebærer at man får hjelp av en honorær (ikke-lønnet) konsul på stedet. Denne var Lilian Jean Garbouchian (født 1953) fra Oslo.Offisielt fra statsråd den 7. april 1995. Fra 1996 var landet ett av Norges prioriterte samarbeidsland, men det varte og rakk helt til 2003 før en ordentlig ambassade ble laget i stand, innviet den 8. desember 2003 og ledet av en chargé d'affaires ad interim som stasjonsleder.landsider.no  om forbindelsene Eritrea–Norge.

Første norske ambassadør ble utnevnt den 30. mars 2007, og denne var også samtidig svensk honorær (ulønnet) konsul i Asmara. Mye av arbeidet hadde med utlendingssaker å gjøre, og i 2012 var den norske ambassaden den som behandlet visumsøknader for Norge (så klart), men også Sverige, Danmark, Island, Tyskland, Østerrike og Nederland. 

Fra 2010 begynte UD å utrede en omstrukturering av sine utenriksstasjoner. Og høsten 2011 var det Eritrea som faktisk ba Norge om å avslutte sine aktiviteter i landet. Alt dette medførte at ambassaden i Asmara ble avviklet den 1. juli 2013. Arbeidsoppgavene hadde da allerede 1. mai 2013 blitt overført til Norges ambassade i Khartoum i nabolandet Sudan, der ambassadøren fikk en sideakkreditering til Eritrea. Ambassaden i Asmara stenger 30. juni fra UD den 27. juni 2013.  Svenske statsborgere må foreløbig henvende seg til den italienske utenriksstasjonen.
Sendemenn til Asmara
1995–1998 Sven Anton Holmsen fra Addis Abeba i Etiopia
1999–2003 Oskar Sigurdur Oskarsson fra Addis Abeba
2004–2007 Kjell Harald Dalen fra Nairobi i Kenya
2007–2008 Arman Aardal
2008–2011 Kari Maren Bjørnsgaard
2011–2013 Bård Hopland
2013– Morten von Hanno Aasland fra Khartoum
Referanser

Asmara
Kategori:Eritrea
Kategori:Etableringer i 2003
Kategori:Opphør i 2013